钦定古今图书集成/明伦汇编/氏族典/第052卷 > 《廖用贤尚友录》 > 韦豹
## 钦定古今图书集成/明伦汇编/氏族典/第052卷 > 《廖用贤尚友录》 > 韦豹

按《后汉书韦彪传》：彪族子豹，字季明，数辟公府，辄以
事去。司徒刘恺复辟之，谓曰：“卿以轻好去就，爵位不
跻。今岁垂尽，当选御史，意在相荐，子其宿留乎？”豹曰：
“犬马齿衰，旅力已劣，仰慕崇恩，故未能自割。且眩瞀
滞疾，不堪久待，选荐之私，非所敢当。”遂跣而起。恺追
之，径去不顾。安帝西巡，征拜议郎。